Maak dit vir biltongjagters aantreklik om die wild wat jy wil uitskiet, te jag, sê Stephen Palos. Want in Suid-Afrika bly biltongjagters die wildsboer se brood en botter.
Die befaamde wildplaas Jules of the Karoo was weer onlangs in die kollig toe daar verlede maand berig is dat een van hulle springbokramme 'n nuwe rekordbedrag behaal het op 'n veiling. Die ram wat eerste op die ranglys ingevolge die Safari Club International-metode (SCI) gelys is en met 'n totale horingmate van 49 5/8' spog, is vir R1,55 miljoen verkoop.